### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. marts 2020 har vedtaget Magistratens foranstående indstilling af 23. marts 2020.

Socialistisk Folkepartis byrådsgruppe tog forbehold for at fremskynde arbejdet med Marselistunnelen.

Enhedslisten de Rød-Grønnes byrådsgruppe tog forbehold for anlæg af Marselistunnellen samt den østlige del af Beder Bering Vej.

Alternativets byrådsgruppe tog forbehold for Silas Vestergaard vej, foranalyse omkring anlæg ved Merete Toft og anlæg af Marselistunnelen.

Gunhild Mathiesen fastlægger mindre investeringer i trafikal infrastruktur for 2020 og giver en status på særskilte anlægsbevillinger til store infrastrukturprojekter i perioden 2021-2023.

### Resumé

Indstillingen indeholder anlægsprogrammet for trafikal infrastruktur 2020-2023, som omfatter dels forslag til udmøntning af kapitalbevillinger til planlagte mindre projekter i 2020, og dels status på særskilte anlægsbevillinger til store infrastrukturprojekter i perioden 2021-2023.

De foreslåede projekter vil skabe lokal trafiksikkerhed og tryghed for lette trafikanter. I prioriteringen af disse indgår fællesrådenes ønsker og Teknik og Miljøs anbefalinger til forbedring af den trafikale infrastruktur.

Herudover indeholder indstillingen en beskrivelse af tidsmæssige forskydninger af en given bevilling til trafikal infrastruktur.

Den samlede bruttoramme til investeringer i trafikal infrastruktur for de næste fire år er 1.106 mio. kr. Heraf forventes 399 mio. kr. udmøntet i 2020, hvoraf 63 mio. kr. udmøntes til mindre anlægsprojekter.

Teknik og Miljø anmoder om bemyndigelse til at gennemføre åstedsforretninger for projekterne i anlægsprogram 2020.

### Indstilling

At 1) Kapitalbevillingerne for 2020 til mindre anlægsprojekter, jf. afsnit 5, udmøntes som foreslået til bl.a. hastighedsdæmpende tiltag, opgradering og anlæg af nye stianlæg samt forbedret fremkommelighed på vejnettet.

At 2) Anlægsprogrammet for trafikal infrastruktur for årene 2021-2023 tages til efterretning, både for større anlæg på særskilte anlægsbevillinger jf. bilag 1 samt mindre anlæg via kapitalbevillinger jf. bilag 2.

At 3) Flytning af rådighedsbeløb og anlægsbevilling godkendes, jf. afsnit 7, til fremrykning af arbejder omkring [adresse] og udskydelse af visse stianlæg for cyklister og gående.

At 4) Teknik og Miljø bemyndiges til at gennemføre åstedsforretninger og frivillige aftaler for anlægsprojekterne i det aktuelle anlægsprogram for trafikal infrastruktur.

### Sagens forløb

19-03-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-03-2020 Magistraten

Fremsendes til [adresse] med bemærkning, at Magistraten i mødet den 23. marts 2020 anbefaler, at byrådet tiltræder Magistratsafdelingen for Teknik og Miljøs indstilling af 2. marts 2020.

Vagn Bech kan ikke tiltræde anlæg af Marselistunnellen.

Sam Frandsen kan ikke tiltræde anlæg af Marselistunnellen samt den østlige del af Beder Bering Vej.

Muligheden for fremrykning af bl.a. omlægning af [adresse] belyses til Byråds-/udvalgsbehandlingen.

 25-03-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. marts 2020 har vedtaget Magistratens foranstående indstilling af 23. marts 2020.

Socialistisk Folkepartis byrådsgruppe tog forbehold for at fremskynde arbejdet med Marselistunnelen.

Enhedslisten de Rød-Grønnes byrådsgruppe tog forbehold for anlæg af Marselistunnellen samt den østlige del af Beder Bering Vej.

Alternativets byrådsgruppe tog forbehold for Silas Vestergaard vej, foranalyse omkring anlæg ved Merete Toft og anlæg af Marselistunnelen.